Simbiogenesis

Simbiogenesis (teori endosimbiosis, atau teori endosimbiosis bersiri) merupakan satu teori evolusi terkemuka berkenaan asal usul sel eukariot daripada organisma prokariot. Teori ini berpendapat bahawa mitokondria, plastid dengan contoh seperti kloroplas, dan mungkin organel-organel lain dalam sel eukariot adalah turunan daripada prokariot yang dahulunya hidup bebas (lebih berkait rapat dengan bakteria berbanding arkea) yang kemudiannya disatukan ke dalam satu lagi dalam proses endosimbiosis. Mitokondria kelihatan berkaitan secara filogenetik dengan bakteria Rickettsiales, manakala kloroplas dianggap berkaitan dengan sianobakteria.

Pandangan berkenaan kloroplas yang pada asalnya merupakan organisma bebas kemudian bergabung menjalinkan hubungan simbiotik dengan organisma sel tunggal lain bermula pada abad ke-19, apabila ia disokong oleh penyelidik seperti Andreas Schimper. Teori endosimbiosis ini telah dinyatakan pada tahun 1905 dan tahun 1910 oleh ahli botani Rusia Konstantin Mereschkowski, dan dikembang dan dibuktikan dengan bukti mikrobiologi oleh Lynn Margulis pada tahun 1967.

Antara pelbagai baris bukti yang menyokong simbiogenesis adalah: (1) mitokondria dan plastid mengandungi kromosom tersendiri dan membiak dengan membelah dua, selari tetapi berpisah daripada pembiakan seks seluruh sel; (2) kromosom sesetengah mitokondria dan plastid adalah molekul DNA bulatan tunggal yang serupa dengan kromosom bulatan bakteria; (3) protein pengangkut yang dipanggil porin terdapat pada membran luar mitokondria dan kloroplas, dan juga membran sel bakteria; serta (4) kardiolipin hanya terdapat dalam membran dalaman mitokondria dan membran sel bakteria.

 Rujukan 

 Bacaan lanjut 

  (General textbook)

  (Discusses theory of origin of eukaryotic cells by incorporating mitochondria and chloroplasts into anaerobic cells with emphasis on 'phage bacterial and putative viral mitochondrial/chloroplast interactions.)
  (Recounts evidence that chloroplast-encoded proteins affect transcription of nuclear genes, as opposed to the more well-documented cases of nuclear-encoded proteins that affect mitochondria or chloroplasts.)
  (Discusses theories on how mitochondria and chloroplast genes are transferred into the nucleus, and also what steps a gene needs to go through in order to complete this process.)



 Pautan luar 

 Pokok Kehidupan Eukariot

Kategori:Genetik eukariot
Kategori:Mikrobiologi
Kategori:Simbiosis
Kategori:Biologi evolusi